**Romansa mesečarka – analiza pesme**

Pesma „Romansa mesečarka“ jedna je od osamnaest romansi iz Lorkine zbirke „Ciganski romansero“. To je zbirka, koja, kako sam naslov kaže, sadrži pesme ispevane o andaluzijskim Ciganima. U pesmama je prikazana zanimljiva i kompleksna priroda ovog naroda i to kroz prikaz njihovih verovanja, strastvenosti i predavanju sudbini. Kompleksnost glavnih motiva u zbirci preselila se i na kompleksnost Lorkinih stihova. Iako se oni na prvo čitanje čine jednostavni i lako razumljivi, ubrzo vidimo da se u njima krije mnogo simbolike, nedorečenosti stihova i višeznačnosti u motivima. Ali to nikako nije loša strana ovih stihova, pa tako ni pesme „Romansa mesečarka“. Ta provokacija utkana u pesme upravo stilom koji je napisana, izaziva čitatelja, što pesmu čini uzbudljivom, privlačnom, pa čak i lepom. Lorka je napisao ovu pesmu tako da čitaoc može da uživa u njenoj liričnoj lepoti i istovremeno je sam, subjektivno definiše i analizuje. Pesnik očekuje od čitaoca da će interpretirati delo, stoga mu ne prostire svaku misao jasno i nedvojbeno.

Ova pesma može da se kompozicijski podeli na tri celine. Prvu celinu čine prve dve stofe od po dvanaest stihova. Njima pesnik otvara pesmu iskazivanjem obožavanje prema svemu prirodnome, što on objedinjuje u motiv „zeleno“. Već u prvom stihu vidimo da je to obožavanje izrečeno kao klicanje i to u stihu koji će se kroz prve dve strofe ponoviti tri puta: „Zeleno, volim te, zeleno!“, a motiv „zeleno“ čak dvanaest. Zeleno u pesmi simboliše zemaljski svet, zemlju i sve ono što sačinjava naš život. Osim zelene boje, u pesmi se pominje i srebrna, što uvodi motiv meseca i mesečine. Pesnik mesec tj. lunu naziva Cigankom jer je prelepa i jedinstvena, ali i nesvesna sveta oko sebe. Luna je ujedno i simbol devojke Ciganke:

U drugoj strofi su, mesto meseca, glavni motivi zvezde i zora, ali i ostali motivi koji podsećaju na Mediteran: riba, smokva, mačak, agava i more. Pesnik slaže pesničke slike kojima prikazuje morski krajolik i primorsko mesto, ali sve kako bi prikazao prirodu ljudi, društva i tradicije. U ovim stihovima on opet uzdiže zelenu boju kao božansku, pa je upotrebljava svaki put kad želi da istakne nečiju uzvišenost:

Drugu kompozicijsku celinu pesme čine sledećih osam strofa. One sadrže središnju misao pesme. Pesma u ovom delu unutar metafora govori o mladom Ciganinu koji umire, pa pre smrti moli oca svoje voljene da ga pusti u svoj dom, da još jednom vidi svoju devojku i umre u svojoj postelji. Ovaj dio pesme gotovo se ni na kakav način ne povezije s prvom celinom, već se čini kao da je zasebna pesma. Deo počinje dijalogom, kao da je prozna priča. Lirski subjekat, kojeg tumačimo kao mladog, ranjenog Ciganina, u njima počinje molbu koja će da se protegne kroz većinu pesme:

„- Kume, daću ti
konja za kuću,
sedlo za njeno ogledalo,
nož za njen ogrtač.“

A onda nastavlja izjavom „Kume, dolazim krvareći…“. Čitaoc pretpostavlja da se pesnik u ovim stihovima pod „njom“ misli na Ciganku pomenutu u prvim stihovima i poređenu s lunom. U nastavku pesme osoba kojoj se pesnik obraćao odgovara:

“ – Kad bih mogao, mladiću,
lako bi se nagodili.
Ali ja više nisam ja
niti je moj dom više moj“

Čime vidimo da osoba kojoj se pesnik obraća nema kontrolu nad svojim životom, a pogotovo ne nad onime što ga ranjeni Ciganin moli. Ali pesnikova molba se nastavlja. On moli da umre „pristojno u svojoj postelji od čelika“, jer već je sad ranjen „od grudi do grla“. U pesmi počinju da se javljaju motivi krvi koja „viri i miriše oko pojasa“. Kasnije te motive upotpunjuju motivi suza. Prikazana je slika Ciganina koji pokušava da se popne u dvore svoje voljene, a za sobom ostvalja tragove krvi.

A onda se u pesmi, kao iznenada, ponovo javlja stih „Zelene, volim te, zeleno!“, što izriče žudnju lirskog subjekta za životom. On voli život i ne želi da umre. Pominje se i stih kojim pesnik unosi sinesteziju u pesmu, opisujući i čulo ukusa

„u ustima čudan ukus
žuči, mentola i bosiljka“

Ovime se nagovešta skora smrt lirskog subjekta, jer ukus koji opisuje zapravo je ukus krvi. Sledi stih koji nam izravno potvrđuje slutnje da pesmu peva Ciganina na samrti. On moli „kuma“:

„Kume, gde je, reci mi,
gde je tvoje gorko devojče?“

Epitet „gorko“ neobičan je u ovom kontekstu, ali ipak jasno opisuje bol koju Ciganin trpi da bi video devojku, zbog čega mu misao o njoj postaje gorko-slatka. Kum odgovora da ga je ona dugo čekala, a onda ponovo opisuje svoju kćerku kao „zelenu“ – „zelene puti, zelene kose“.

Tada nastupa treća celina pesme. Ona se također, baš kao i prva, sastoji od dve strofe. Prva strofa ima osam, a druga šest stihova. Sadržaj ove celine veže se za prvu celinu, a ne za drugu, stoga vidimo da je druga celina sadržajno izdvojena od prve i druge. U ovoj celini centralni motiv su „pijani žandari“. Tek oni zapravo razjašnjavaju celu tematiku pesme. Žandari su krivi za smrt Ciganina i njegovo nastojanje da vidi svoju dragu pre nego umre.

Pesnik ponovo uvodi boju srebra i zelenu boju kao dominantnu. Prva je vezana uz motiv mesečine, kao simbola lepe Ciganke, a druga uz motiv života za koji se Ciganin grčevito drži, iako mu on izmiče.

Na kraju vidimo kako je ova pesma ispevana kroz razbacane slike. Jedna slika prikazana nakon druge čine se kao konture sna, koje teško možemo da protumačimo, ali vrlo intenzivno da doživimo i osetimo. Jasnoća sadržaja ove pesme nije toliko važna koliko njena atmosfera i lepota slika. Osećanjem i razumevanjem atmosfere, tajna sadržaja postepeno će da se otkriva svakom čitaocu ponaosob.